**Nota informativă**

**la proiectul hotărârii Guvernului cu privire la modificarea**

**unor hotărâri ale Guvernului și abrogarea unei hotărâri a Guvernului**

|  |
| --- |
|  |
| **1. Denumirea autorului şi, după caz, a participanţilor la elaborarea proiectului** | |
| Agenția de Stat pentru Proprietatea Intelectuală (AGEPI) | |
| **2. Condiţiile ce au impus elaborarea proiectului de act normativ şi finalităţile urmărite** | |
| Elaborarea hotărârii Guvernului cu privire la modificarea unor hotărâri ale Guvernului și abrogarea unei hotărâri a Guvernului este condiţionată de intrarea în vigoare, la data de 09.10.2022, a Legii nr. 230/2022 privind dreptul de autor și drepturile conexe (în continuare – Legea nr. 230/2022), aprobată în vederea armonizării prevederilor legislației din acest domeniu la reglementările acquis-ului comunitar relevant, prin transpunerea unui șir de directive europene din domeniu, oferind astfel un grad ridicat de protecție autorilor și titularilor de drepturi de autor și conexe la nivel național.  Conform prevederilor cuprinse în *Dispoziții finale* din legea menționată *(art. 122 alin. (2) lit. b))*, în termen de 6 luni de la data intrării în vigoare a legii, Guvernul va aduce actele sale normative în concordanţă cu actul normativ aprobat.  Corespunzător, amendamentele propuse sunt elaborate în vederea asigurării implementării Legii nr. 230/2022, care utilizează o nouă terminologie, precum și asigurării funcționalității sistemului de protecție a dreptului de autor și drepturilor conexe reglementat de aceasta. | |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** | |
| Proiectul hotărârii Guvernului nu vizează armonizarea legislaţiei naţionale cu legislaţia UE. | |
| **4. Principalele prevederi ale proiectului şi evidenţierea elementelor noi** | |
| În scopul consolidării cadrului normativ în domeniul dreptului de autor și drepturilor conexe și racordării legislației subsidiare prevederilor Legii nr. 230/2022, prin proiectul dat se propun amendamente la:   * *Nomenclatorul serviciilor cu semnificație juridică în domeniul protecției obiectelor proprietății intelectuale, aprobat prin Hotărârea Guvernului nr. 774/1997*, fiind ajustate denumirile serviciilor tangențiale dreptului de autor și drepturilor conexe, pentru asigurarea corectitudinii terminologiei utilizate; * *Hotărârea Guvernului nr. 184/2015 pentru aprobarea Regulamentului privind organizarea și funcționarea Comisiei de mediere în domeniul proprietății intelectuale și procedura de mediere*, în scopul facilitării condițiilor de obținere a calificării de mediator în cadrul Comisiei de mediere în domeniul proprietății intelectuale și specificării unor aspecte referitoare la curgerea termenului notificării privind acceptarea medierii.   De asemenea, prin proiectul vizat se propune și abrogarea [*Hotărârii Guvernului nr. 641/2003*](lex:HGHG2019021193) *despre tarifele minime ale remuneraţiei de autor*, reieșind din faptul că în contextul prevederilor Legii nr. 230/2022, remunerațiile titularilor de drepturi urmează a fi stabilite de către părțile implicate, prin negocieri, bazate pe principiul libertății contractuale, în cuprinsul metodologiilor negociate. | |
| **5. Fundamentarea economico-financiară** | |
| Amendamentele la hotărârile Guvernului propuse spre modificare conform proiectului nu necesită careva cheltuieli suplimentare din bugetul de stat. | |
| **6. Modul de încorporare a actului în cadrul normativ în vigoare** | |
| Prezentul proiect se încadrează perfect în cadrul normativ în vigoare, întrucât are drept scop actualizarea unor acte normative aprobate și aplicabile, precum și abrogarea unei hotărâri de Guvern, din care considerente nu necesită modificarea cadrului legal conex. | |
| **7. Avizarea și consultarea publică a proiectului** | |
| În conformitate cu prevederile art. 8 lit. a) și art. 9 alin. (1) și (2) din Legea nr. 239/2008 privind transparenţa în procesul decizional, la data de 21.09.2022, Agenția de Stat pentru Proprietatea Intelectuală a publicat anunțul despre inițierea elaborării acestui proiect, fiind invitați toți subiecții interesați să înainteze propuneri corespunzătoare în acest sens (https://agepi.gov.md/ro/news/agepi-ini%C8%9Biaz%C4%83-elaborarea-proiectului-hot%C4%83r%C3%A2rii-guvernului-privind-modificarea-unor-acte).  Proiectul este plasat pe pagina web oficială a AGEPI [www.agepi.gov.md](http://www.agepi.gov.md) la compartimentul *„Transparenţa/Consultări publice/*[*Proiecte de acte normative (DAC)*](https://agepi.gov.md/ro/projects/proiecte-de-acte-normative-dac)”, precum şi pe [www.particip.gov.md](http://www.particip.gov.md).  De asemenea, proiectul urmează a fi supus avizării şi consultării publice în conformitate cu procedura stabilită prin Legea nr. 100/2017 cu privire la actele normative. | |
| **8. Constatările expertizei anticorupție** | |
| Proiectul urmează a fi supus expertizei anticorupţie în conformitate cu procedura stabilită în Legea nr. 100/2017 cu privire la actele normative. | |
| **9. Constatările expertizei juridice** | |
| Proiectul urmează a fi supus expertizei juridice în conformitate cu procedura stabilită în Legea nr. 100/2017 cu privire la actele normative. | |

**Eugeniu RUSU,**

**Director general**

**al Agenţiei de Stat pentru**

**Proprietatea Intelectuală**